recursal/SuperWikiNEXT-32B huggingface dataset:
Συντεταγμένες: 39°54′02″N 22°36′08″E﻿ / ﻿39.90056°N 22.60222°E﻿ / 39.90056; 22.60222

Για άλλες χρήσεις, δείτε: Άγιος Κωνσταντίνος (αποσαφήνιση).

Ο **Άγιος Κωνσταντίνος** είναι οικισμός της τοπικής κοινότητας Ραψάνης, της δημοτικής ενότητας (τέως δήμου) Κάτω Ολύμπου, του δήμου Τεμπών, της περιφερειακής ενότητας (τέως νομού) Λάρισας, στην περιφέρεια Θεσσαλίας, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Τυρνάβου του νομού Λαρίσης, στο γεωγραφικό διαμέρισμα Θεσσαλίας.

Γεωγραφία
---------

Ο Άγιος Κωνσταντίνος είναι οικισμός στο βορειοανατολικό τμήμα του νομού Λαρίσης, στην κοιλάδα των Τεμπών. Βρίσκεται στη δυτική όχθη του Πηνειού, πολύ κοντά στην Εθνική Οδό Αθηνών-Θεσσαλονίκης και στον σιδηροδρομικό σταθμό Ραψάνης, σε μέσο σταθμικό υψόμετρο 100. Απέχει 32 χλμ. περίπου Ν.ΝΔ. της Λάρισας.

Πληθυσμός
---------

Μόνιμος | Έτος | Πληθυσμός |
| --- | --- |
| 1991 | 18 |
| 2001 | 47 |
| 2011 | 13 |

Πραγματικός (de facto) | Έτος | Πληθυσμός |
| --- | --- |
| 1991 | 28 |
| 2001 | 39 |
| 2011 | 13 |

Διοικητικές μεταβολές μέχρι τον «Καλλικράτη»
--------------------------------------------

Ο οικισμός αναγνωρίστηκε το 1991 και προσαρτήθηκε στην κοινότητα Ραψάνης. Με το ΦΕΚ 244Α - 04/12/1997 ο οικισμός αποσπάστηκε από την κοινότητα Ραψάνης και προσαρτήθηκε στον δήμο Κάτω Ολύμπου. Με το ΦΕΚ 87Α - 07/06/2010 ο οικισμός αποσπάστηκε από τον δήμο Κάτω Ολύμπου και προσαρτήθηκε στον δήμο Τεμπών.

Παραπομπές
----------

1. 1 2
2. 1 2
3. 1 2 3  Δομή 1:234
4. 1 2 3  ΠΛΜ 1:562
5. ↑
6. ↑
7. ↑

Πηγές
-----

* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002-4
* eetaa.gr

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Τεμπών |
| --- |
|  |
| Δημοτική Ενότητα Αμπελακίων | 
* Αμπελάκια
* Τέμπη Λάρισας
 |
|  |
| Δημοτική Ενότητα Γόννων | 
* Γόννοι
* Ελαία
* Ιτέα
* Καλλιπεύκη
 |
|  |
| Δημοτική Ενότητα Κάτω Ολύμπου | 
* Άγιος Κωνσταντίνος
* Αιγάνη
* Καστρί-Λουτρό
* Κάτω Αιγάνη
* Κρανιά
* Κουλούρα
* Μαθητικές Κατασκηνώσεις\*
* Νέα Μεσάγκαλα
* Παπαπούλι
* Περαταριά
* Παραλία Κουλούρας
* Πυργετός
* Ραψάνη
 |
|  |
| Δημοτική Ενότητα Μακρυχωρίου | 
* Γυρτώνη
* Ελάτεια
* Ευαγγελισμός
* Μακρυχώρι
* Παραπόταμος
 |
|  |
| Δημοτική Ενότητα Νέσσωνος | 
* Ακρινό\*
* Καλοχώρι
* Κόρακας\*
* Κυψελοχώρι
* Νέσσωνας
* Όσσα
* Πουρνάρι
* Σπηλιά
* Συκούριο
* Χειμάδι
 |
|  |
| 
* Έδρα: Μακρυχώρι - Ιστορική έδρα: Αμπελάκια
* \*(Οικισμοί με μη μόνιμο πληθυσμό)]
 |

 |
Συντεταγμένες: 13°00′N 61°13′W﻿ / ﻿13.000°N 61.217°W﻿ / 13.000; -61.217

Τοπίο από την Μπέκια του 1966
Η **Μπέκια** (αγγλικά: *Bequia*, ορθή προφορά μπεκ-ουέι, beck-way) είναι το δεύτερο μεγαλύτερο νησί των Γρεναδίνων. Αποτελεί τμήμα του κράτους Άγιος Βικέντιος και Γρεναδίνες και απέχει γύρω στα 15 χιλιόμετρα από την πρωτεύουσα της χώρας, Κίνγκσταουν. Έχει πρωτεύουσα το Πορτ Ελίζαμπεθ. Το νησί αποτελεί προορισμό για πολλούς τουρίστες, ιδιαίτερα την περίοδο των πασχαλινών εκδηλώσεων. Είναι ένα από τα ελάχιστα μέρη όπου επιτρέπεται, με περιορισμούς, το κυνήγι φάλαινας από τη Διεθνή Φαλαινοθηρική Επιτροπή. Έχει αεροδρόμιο, που έχει το όνομα του Τζέιμς Μίτσελ, από το 1992.

Γεωγραφία
---------

Στο νησί, εκτός από την πρωτεύουσα, βρίσκονται και τα χωριά Πέιτζετ Φαρμ (Paget Farm), Λόουερ Μπέι (Lower Bay), Λα Πομπ (La Pompe), Χάμιλτον (Hamilton), Μάουντ Πλέζαντ (Mount Pleasant) και Μπέλμοντ (Belmont). Κυριότερο φυσικό λιμάνι είναι το Αντμιράλτι Μπέι (Admiralty Bay). Στις δυτικές ακτές βρίσκεται το Πορτ Ελίζαμπεθ.

Δημογραφία
----------

Ο συνολικός πληθυσμός είναι γύρω στους 4.300 κατοίκους. Ο ιθαγενής πληθυσμός είναι κυρίως μίγμα Αφρικανών, Καραΐβων Ινδιάνων και Σκωτσέζων.

Ονομασία
--------

Το όνομα του νησιού σημαίνει «νησί των σύννεφων» στην αρχαία γλώσσα των Αραουάκων. Το όνομα των νησιών ήταν επίσης "Becouya". Ανεπίσημος ύμνος της Μπέκια θεωρείται το "*Only in Bequia*", που έγραψε ένας ντόπιος, ο Ράφαελ Χόλντερ (Raphael "Socony" Holder).

Ιστορία
-------

Το νησί αποτελούσε προορισμό εμπόρων και αλιέων, καθώς η απομακρυσμένη του θέση καθυστέρησε τον εποικισμό του. Το 18ο αιώνα τέθηκε υπό γαλλικό έλεγχο και με τη Συνθήκη του Παρισιού (1763), το νησί, μαζί με τη Γρενάδα και τις υπόλοιπες Γρεναδίνες, παραχωρήθηκε στη Βρετανία. Το 1779 καταλήφθηκε από τους Γάλλους σε παραβίαση της συμφωνίας, για να δοθεί στους Άγγλους αργότερα. Στις αρχές του 18ου αιώνα άρχισε να αναπτύσσεται η βιομηχανία ζάχαρης. Παράλληλα, το νησί απέκτησε παγκόσμια φήμη για την παραγωγή του φυτού αραρούτι.

Ο πατέρας του Αλεξάντερ Χάμιλτον, Τζέιμς, εγκαταστάθηκε το 1774, βάσει ειδικού προγράμματος της βρετανικής κυβέρνησης, στην Μπέκια από το νησί Σαιντ Κρουά, όπου είχε μεγαλώσει ο γιος του. Ο μεγαλύτερος αδερφός του Αλέξανδρου επισκέφθηκε την Μπέκια το 1790, σε αντίθεση με τον Αλέξανδρο. Επίσης, ο Τζέιμς Χάμιλτον ποτέ δεν επισκέφθηκε το γιο του Αλέξανδρο στην Αμερική, παρότι ο τελευταίος του έστελνε συχνά χρήματα και παρακλήσεις για να επισκεφθεί τουλάχιστον την περιοχή.

Παραπομπές
----------

1. ↑  St. Vincent Registry, deed book for 1784-1787. (από το Chernow, Ron. *Alexander Hamilton*. Penguin Press, Νέα Υόρκη, 2004. Κεφάλαιο 2, Υποσημείωση 21)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπέκια** |

* Πληροφορίες Αρχειοθετήθηκε 2009-01-19 στο Wayback Machine.
* Τουριστικός Οργανισμός
* Bequia Express
* Admiralty Transport

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 236590915
* LCCN: sh87007909

 |

 |
"Ναύδετο όρμου" που έχει προσδέσει πλοίο με συρματόσχοινο και με σχοινί (κάβο)
Γενικά με τον όρο **ναύδετο** (το), νοείται ο μεγάλος σημαντήρας (σημαδούρα ή τσαμαδούρα – mooring buoy) που βρίσκεται αγκυροβολημένος σε συγκεκριμένη θέση (στίγμα), όπου μπορεί ένα πλοίο να προσδένεται με ασφάλεια σ΄ αυτόν, αντί να αγκυροβολήσει.

Τα ναύδετα τοποθετούνται κυρίως σε λιμένες μεγάλης ναυτιλιακής κίνησης στους οποίους όμως δεν επιτρέπει ο χώρος στροφές «επ΄ αγκύρα», καθώς επίσης και σε όρμους όταν το βάθος καθιστά επικίνδυνη τη πόντιση άγκυρας (π.χ. Σαντορίνη) ή προ των Ναυστάθμων ή άλλων αγκυροβολίων για γρήγορο απόπλου, (άπαρση), κοινώς «σαλπάρισμα».

Γενικά το ναύδετο είναι πλωτή σιδερένια κυλινδρική κατασκευή (σαν δεξαμενή) επί της οποίας φέρεται μεγάλος κρίκος (αγκύλιο) στον οποίο προσδένονται τα πλοία και ακριβώς από κάτω συνδέεται, συνήθως με αλυσίδα, με άγκυρα ή άγκυρες. Διακρίνεται στο ύφαλο μέρος (κάτω από την επιφάνεια της θάλασσας) και στο έξαλο μέρος που παρά την ίσαλο φέρει προφυλακτικό συνήθως ξύλινο περίζωμα για προστασία από προσκρούσεις των πλοίων κατά τη πρόσδεσή τους σ΄ αυτό.

Τα αγκυροβόλια των ναυδέτων αποτελούνται από "ετερόστομες" άγκυρες που έχουν ποντισθεί σε γραμμή κάθετη προς τη διεύθυνση του κυρίως επικρατούντος ανέμου.

  

Δείτε επίσης Σημαντήρας

Αναφορές
--------

1. ↑  Νεώτερον Εγκυκλοπαιδικόν Λεξικόν "Ηλίου", Τόμος ΙΣΤ, σελ. 72
Το **Μπέλβιλ** (αγγλικά: Belleville) είναι πόλη στο Ανατολικό Οντάριο του Καναδά. Βρίσκεται στο ανατολικό άκρο της λίμνης Οντάριο, τοποθετημένη στις εκβολές του ποταμού Μόιρα και στον κόλπο του Κουίντι. Το Μπέλβιλ βρίσκεται ανάμεσα στην Οττάβα και το Τορόντο, κατά μήκος του διαδρόμου Πόλης του Κεμπέκ-Γουίντσορ. Ο πληθυσμός της από την απογραφή του 2016 ήταν 50.716 κάτοικοι (απογραφή συσσώρευσης πληθυσμού 103.472). Αποτελεί έδρα της κομητείας Χάστινγκς, αλλά είναι πολιτικά ανεξάρτητη από αυτήν, και είναι το κέντρο της περιοχής του κόλπου του Κουίντι.

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 9387. Ανακτήθηκε στις 6  Αυγούστου 2018.
2. ↑  www12.statcan.gc.ca/census-recensement/2016/dp-pd/prof/index.cfm?Lang=E.
3. ↑  «Census Profile, 2016 Census: Belleville, City [Census subdivision], Ontario and Belleville [Census metropolitan area], Ontario». Statistics Canada. Ανακτήθηκε στις 28 Απριλίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 165144814605245196227

 |

 |
Συντεταγμένες: 7°23′18″S 37°48′59″E﻿ / ﻿7.38833°S 37.81639°E﻿ / -7.38833; 37.81639

| Μπουακίλα Τσίνι ή Ντουτούμι |
| --- |
| Τοπική ονομασία | *Bwakila Chini* ή *Dutumi* |
| Αγροτικό Τμήμα(*Rural Ward*) |
| Χάρτης της Τανζανίας (σε ανοικτό μπεζ) όπου φαίνεται η Περιφέρεια Μορογκόρο (σε μπορντό). |
| Χάρτης της Τανζανίας (σε ανοικτό γκρι) όπου φαίνονται:α. η Περιφέρεια Μορογκόρο (σε ανοικτό πράσινο) καιβ. η Αγροτική Περιοχή Μορογκόρο (σε σκούρο πράσινο). |
| Χώρα | Τανζανία ! Τανζανία |
| Ζώνη | Παράκτια |
| Περιφέρεια | Μορογκόρο(*Morogoro Region*) |
| Περιοχή | Αγροτική Περιοχή Μορογκόρο(*Morogoro Rural District*) |
| Έκταση | 284,7 km² |
| Πληθυσμός | 13.718 |
| Πυκνότητα Πληθυσμού | 48,18 κάτοικοι / km² |
| Υψόμετρο | 134 m |
| Ταχυδρομικός κώδικας | ??? |
| Διαδικτυακή Διεύθυνση |  |
|

Η **Μπουακίλα Τσίνι** (αγγλ./σουαχ.: *Bwakila Chini*) είναι η νέα ονομασία του χωριού που παλαιότερα ονομαζότανε **Ντουτούμι** (αγγλ./σουαχ.: *Dutumi*). Η Μπουακίλα Τσίνι είναι Αγροτικό Τμήμα και βρίσκεται στην Αγροτική Περιοχή Μορογκόρο (*Morogoro Rural District*), στην Περιφέρεια Μορογκόρο (*Morogoro Region*), της Τανζανίας.

Η σημερινή Μπουακίλα Τσίνι (*Bwakila Chini*), βρίσκεται εντός του Καταφυγίου Θηραμάτων Σέλους (*Selous Game Reserve*). 

Σύμφωνα με την Εθνική Απογραφή του 2012 στην Τανζανία, ο πληθυσμός στο Αγροτικό Τμήμα Μπουακίλα Τσίνι (*Bwakila Chini*), ήταν 13.718 άτομα.

Η Μπουακίλα Τσίνι (*Bwakila Chini*) ή Ντουτούμι (*Dutumi*) βρίσκεται στα Ουλουγκούρου Όρη σε υψόμετρο μόλις 134 μ. από την επιφάνεια της θάλασσας. και το κλίμα του είναι αυτό της τροπικής σαβάνας και βροχερό (*wet*).

Ιστορία
-------

Κατά τον Α΄ Παγκόσμιο Πόλεμο, στην γύρω περιοχή που ήταν γνωστή ως Ντουτούμι (*Dutumi*), διαδραματίστηκε η Μάχη του Ντουτούμι.

Δείτε επίσης
------------

* Διοικητικές υποδιαιρέσεις της Τανζανίας
* Περιφέρεια Μορογκόρο
* Αγροτική Περιοχή Μορογκόρο
* Ντουτούμι (Πουάνι)

Παραπομπές
----------

1. 1 2 3 4  Thomas Brinkhoff (4 Φεβρουαρίου 2017). «MOROGORO RURAL District in Coastal Tanzania». city population. Ανακτήθηκε στις 28 Μαΐου 2022.  line feed character in `|title=` at position 15 (βοήθεια)
2. 1 2
3. ↑
Στην αρχαία Ρώμη, τα **Νεπτουνάλια** ήταν μια πρώιμη διήμερη γιορτή προς τιμήν του θεού των υδάτων Νεπτούνους[1], που εορταζόταν στις 23 Ιουλίου, στη μέση του καλοκαιριού και της εποχιακής ζέστης και ξηρασίας. Ήταν επίσης επίσημη αργία για τους λιμενεργάτες[2].
Κατά τη διάρκεια της γιορτής, επιτροπή πολιτών μπορούσε να ψηφίσει υπέρ διαφόρων θεμάτων που αφορούσαν ποινικά αδικήματα ή πολιτειακά ζητήματα. Από την αναφορά της γιορτής σε αρχαία ημερολόγια, υποθέτουμε ότι διοργανώνονταν αγώνες προς τιμήν του θεού. Επίσης, συνήθιζαν να χτίζουν καλύβες από κλαδιά και φύλλα δέντρων, μέσα στις οποίες έτρωγαν, έπιναν και διασκέδαζαν.

Παραπομπές
----------

1. ↑  Neptunalia a Neptuno: eius enim dei feriae.*Μάρκος Τερέντιος Βάρρων, Περί Λατινικής, Βιβλίο ΣΤ'*
2. ↑  Ancient Roman Holidays & Festivals at The Detective & the Toga

Εξωτερικοί σύνδεσμοι
--------------------

* 
* Smith's Dictionary, 1875
Η **Windy** είναι τσεχική εταιρεία που παρέχει διαδραστικές υπηρεσίες πρόγνωσης καιρού για όλο τον κόσμο.

Η πύλη ιδρύθηκε από τον Ίβο Λουκάτσοβιτς τον Νοέμβριο του 2014. Επί του παρόντος οι καιρικές προβλέψεις βασίζονται σε δεδομένα από τα μοντέλα GFS, το ΕΚΠΚΜ και το μοντέλο NEMS από την Ελβετική εταιρεία Meteoblue. Αρχικά, η πύλη επικεντρώθηκε στην κίνηση του αέρα, αλλά επί του παρόντος υπάρχουν και άλλες βασικές μετεωρολογικές παράμετροι, όπως θερμοκρασία, πίεση, σχετική υγρασία, βάση νεφών και επιπλέον πάνελ με τα πιο προηγμένα δεδομένα. Η κίνηση του αέρα βασίζεται στο έργο ανοιχτού κώδικα earth του Κάμερον Μπεκάριο.

Παραπομπές
----------

1. ↑  «About Us, Windy Community». Ανακτήθηκε στις 29 Μαρτίου 2018.
2. ↑  Polesný, David. «Nová služba zobrazuje vítr po celém světě, vytvořil ji Ivo Lukačovič – Živě.cz». Ανακτήθηκε στις 31 Ιουλίου 2016.
3. ↑  «Earth, a project to visualize global weather conditions». Ανακτήθηκε στις 29 Μαρτίου 2018.

Εξωτερικοί σύνδεσμοι
--------------------

* Επίσημος ιστότοπος
* Ιστολόγιο του Windy Αρχειοθετήθηκε 2018-08-26 στο Wayback Machine.
* Κοινότητα του Windy
Η **Έντλα** (10ος αι. - 11ος αι.), ήταν μία Σλάβα γυναίκα της εποχής των Βίκινγκς. Ήταν μητέρα του βασιλιά Έ(ντ)μουντ του Γηραιού της Σουηδίας και της βασίλισσας Άστιντ της Νορβηγίας.

Βιογραφία
---------

Η παράδοση λέει ότι η Έντλα ήταν κόρη ενός αρχηγού της Λεχιτικής Φυλής, που κυβερνούσε μέρος του εδάφους μεταξύ Όντερ και Έλβα. Μεταφέρθηκε στη Σουηδία ως αιχμάλωτη πολέμου περί το 1000 την ίδια εποχή ή λίγο πριν, την άφιξη της Έστριντ των Οβοτριτών (*Estrid av obotriterna*).

Ο βασιλιάς Όλοφ Σκέτκονουνγκ παντρεύτηκε την Έστριντ, αλλά είχε και την Έντλα για ερωμένη του. Έγινε μητέρα του Έμουντ, της Άστριντ και πιθανώς του Χόλμφριντ. Ο Σνόρε Στούρλουσον λέει ότι τα παιδιά της στάλθηκαν σε ανάδοχους γονείς, μακριά από τη βασιλική αυλή, επειδή η βασίλισσα Έστριντ δεν ήταν ευγενική μαζί τους. Αυτό θα μπορούσε να υποδηλώνει ότι η Έντλα απεβίωσε, όταν τα παιδιά της ήταν μικρά.

Οικογένεια
----------

* Έ(ντ)μουντ ο Γηραιός, βασιλιάς της Σουηδίας
* Άστριντ Όλαφσνταττερ, παντρεύτηκε τον βασιλιά Όλαφ Β΄ της Νορβηγίας.
* Χόλμφριντ, σύζυγος του Σβεν Λάντεγιαρλ.

Παραπομπές
----------

1. 1 2  «Kindred Britain»
2. ↑  p10213.htm#i102123. Ανακτήθηκε στις 7  Αυγούστου 2020.
3. ↑  Darryl Roger Lundy: (Αγγλικά) *The Peerage*.

Βιβλιογραφικές αναφορές
-----------------------

* Ohlmarks, Åke *Alla Sveriges drottningar*
* Lagerqvist, Lars O. *Sverige och dess regenter κάτω από 1.000 χρόνια* (Albert Bonniers Förlag AB, 1982)(ISBN 91-0-075007-7).
Ο **Άγιος Θεμιστοκλής** είναι ένας από τους λιγότερο γνωστούς αγίους της Ορθόδοξης εκκλησίας. Έζησε κατά το 3ο αιώνα μ.Χ. στη περιοχή Μύρα της Λυκίας, στη Μικρά Ασία, η οποία σήμερα ονομάζεται Καλέ και βρίσκεται στα νότια παράλια της Τουρκίας. Την εποχή εκείνη, η Λυκία αποτελούσε τμήμα της ρωμαϊκής αυτοκρατορίας. Ο Θεμιστοκλής έζησε την εποχή κατά την οποία στον αυτοκρατορικό θρόνο βρισκόταν ο Διοκλητιανός. Αυτός ήταν υπεύθυνος για το ανατολικό μέρος της αυτοκρατορίας ενώ ο Μαξιμιανός για το δυτικό μέρος. Ο Διοκλητιανός κατά την περίοδο 284-303 μ.Χ. και αφού θεμελίωσε τη λεγόμενη Τετραρχία, κίνησε διωγμό κατά των χριστιανών. Ο Άγιος Θεμιστοκλής ήταν ένας από τους πολλούς μάρτυρες της περιόδου αυτής. 

Κατά το διωγμό, ο Άγιος Διόσκουρος καταδιωκόταν από τον Ασκλήπιο, άρχοντα της Λυκίας. Βρήκε όμως για καταφύγιο τον Άγιο Θεμιστοκλή, βοσκό της περιοχής, ο οποίος τον έκρυψε και τον προστάτεψε. Όταν οι στρατιώτες βρήκαν τον Άγιο Θεμιστοκλή τον ρώτησαν εάν ήξερε οτιδήποτε για το Διόσκουρο. Τους είπε να τον αφήσουν και να μην τον πάρουν στο δικαστή διότι εκείνος θα τον θανάτωνε, και ότι ήταν και οι δυο χριστιανοί. 

Τον συνέλαβαν λοιπόν και τον παρέδωσαν στον Ασκλήπιο ο οποίος διέταξε να τον βασανίσουν. Δέχθηκε φρικτά βασανιστήρια. Τέντωσαν τα άκρα του και τον μαστίγωσαν στην κοιλιά τόσο πολύ ώστε φάνηκαν τα εσωτερικά του όργανα. Έγδαραν το σώμα του με σιδερένιες χτένες αφού τον είχαν κρεμάσει πάνω σε ένα ξύλο. Στο σημείο αυτό δήλωσε στον Ασκλήπιο ότι και ο Χριστός έσωσε τον κόσμο από την αμαρτία πάνω σε ένα τέτοιο ξύλο. Ο Ασκλήπιος διέταξε τέλος την εκτέλεσή του. Σύρθηκε πάνω σε καρφιά τα οποία είχαν τοποθετήσει στο έδαφος και καθ’ αυτό τον τρόπο πέθανε. Η μνήμη του τιμάται στις 21 Δεκεμβρίου.
Ο **Βίκτορ Αλεξάντροβιτς Μάσλοφ** (ρωσικά: Виктор Александрович Маслов, ορθή προφορά στα ρωσικά: Βίκταρ Αλιξάντραβιτς Μάσλαφ) ήταν Ρώσος ποδοσφαιριστής και προπονητής. Ως προπονητής το έργο του υπήρξε τεράστιο αν και δεν είναι γνωστό στο πλατύ ποδοσφαιρικό κοινό της Δύσης. Κέρδισε πολλά πρωταθλήματα της Ε.Σ.Σ.Δ. με τις ομάδες Τορπέντο Μόσχας, Δυναμό Κιέβου και ένα με την Αραράτ Ερεβάν.

Θεωρείται ως ένας από τους πιο καινοτόμους και με επιρροή προπονητές όλων των εποχών. Το σημερινό ποδόσφαιρο οφείλει πολλά σε αυτόν το στοχαστή. Ανακάλυψε το σύστημα 4-4-2, ήταν ο πρώτος που πειραματίστηκε με τη διατροφή των παικτών και το πιο σημαντικό απ' όλα, υπήρξε ο πατέρας του πρέσινγκ, το οποίο αποτελεί το κύριο στοιχείο του σύγχρονου ποδοσφαίρου.

Βιογραφία
---------

Ο Μάσλοφ γεννήθηκε το 1910 και υπήρξε ένας από τους καλύτερους ποδοσφαιριστές στα πρώτα χρόνια του σοβιετικού πρωταθλήματος, ένας ρωμαλέος και αρχοντικός χαφ με εξαιρετική ικανότητα στις μεταβιβάσεις. Ξεκίνησε την καριέρα του παίζοντας το 1927 στη μοσχοβίτικη ομάδα **Γκορνιάκοφ**, από την οποία πήγε το 1930 στη **ΡΝΤΠΚ Μόσχας** (РДПК-Ερ Ντε Πε Κά), η οποία μετονομάστηκε στα τέλη του 1930 σε **ΆΜΟ** (από το Автомобильное Московское Общество), κατόπιν το 1932 σε **ZIΣ** (ЗиС, από το Завод имени Сталинa) και το 1936 σε Τορπέντο. Στην Τορπέντο τερμάτισε δεύτερος στο πρωτάθλημα το 1934 και 1935 (ως ZIΣ τότε), ενώ το 1936 έγινε αρχηγός της ομάδας μέχρι το 1939, οδηγώντας την στην κατάκτηση ενός διεθνούς ποδοσφαιρικού τουρνουά στη Γαλλία το 1938.

Τη σεζόν 1941-1942 κρέμασε τα ποδοσφαιρικά του παπούτσια (με την έναρξη της γερμανικής εισβολής τον Ιούνιο του 1941, όταν και είχε ήδη ξεκινήσει η σεζόν 1941-42 μιας και το ρωσικό πρωτάθλημα ξεκινά άνοιξη και όχι φθινόπωρο) και το 1945, μετά τη λήξη του πολέμου, έγινε προπονητής της **Τορπέντο Μόσχας**, από την οποία έφυγε το 1949 για τη **Τορπέντο Γκόρκι**, ξαναγύρισε το 1952-53 στην Τορπέντο της Μόσχας, μετά προπόνησε για ενάμιση χρόνο την **ΦΣΜ Μόσχας** (ФШМ-Εφ Σα Έμ) και μισό χρόνο τη **Μπουρεβέστνικ Κισινιόφ** της Μολδαβίας (σημερινή Ζίμπρου Κισινάου), επιστρέφοντας στην **Τορπέντο Μόσχας** την περίοδο 1957-1961, για να φύγει για τη **ΣΚΑ Ροστόφ** τη σεζόν 1962-63. Την περίοδο 1964-1970 χρημάτισε προπονητής της **Δυναμό Κιέβου** για να επιστρέψει ακόμα μια φορά στην αγαπημένη του **Τορπέντο** για την περίοδο 1971-73, τελειώνοντας τη σπουδαία προπονητική του καριέρα το 1975, προπονώντας στα τέλη της σεζόν την **Αραράτ Ερεβάν**, αναδεικνύοντάς την πρωταθλήτρια Σοβιετικής Ένωσης.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 91478988
* GND: 1184830649

 |

 |
Η βιολόγος νικήτρια του Βραβείου Νόμπελ Μπάρμπαρα ΜακΚλίντοκ.
**Βιολόγος** (ή γενικότερα **βιοεπιστήμονας**, π.χ. βιοχημικός, βιοφυσικός, γενετιστής, μικροβιολόγος, ανοσοβιολόγος, νευροβιολόγος, κ.α.) είναι ο επιστήμονας που ασχολείται επαγγελματικά με τη βιολογία (Βιολογικές Επιστήμες, Βιοεπιστήμες, Επιστήμες Ζωής), δηλαδή, μελετά το φαινόμενο της ζωής σε επίπεδο μοριακό, κυτταρικό, ιστολογικό, οργανικό, κοινωνικό και οικολογικό. Τα συμπεράσματα που προκύπτουν χρησιμοποιούνται για ερευνητικούς ή διαγνωστικούς σκοπούς.

Οι βιολόγοι μπορούν να εργάζονται ως υπεύθυνοι βιολογικών εργαστηρίων στην ΕΕ και στις ΗΠΑ (δημόσια ή ιδιωτικά), μετά από κατάλληλη μεταπτυχιακή ειδίκευση (π.χ. MSc ή PhD στη Βιοχημεία, Γενετική κ.α.), ενώ στην Ελλάδα, εκτός από τον ιδιωτικό τομέα ως ελεύθεροι επαγγελματίες όπου μπορούν να ιδρύουν εργαστήρια ανάλυσης βιολογικών δειγμάτων (π.χ. τροφίμων, υδάτων κ.α.), οι βιολόγοι μπορούν να εργάζονται σε εργαστήρια δημόσιων νοσηλευτικών ιδρυμάτων (π.χ. βιοχημείας), στα οποία μπορεί να προάγονται μέχρι και το βαθμό του Διευθυντή του εργαστηρίου.Στην Ελλάδα, σύμφωνα με τη νομοθεσία (όπως και στην ΕΕ), ο Βιολόγος ανήκει στα Επαγγέλματα Υγείας (ΠΔ υπ.αριθ.38, αρ.φύλλου 38, 25/3/2010, Παράρτημα VIII).

Επίσης, οι βιολόγοι μπορούν να εργάζονται ως ερευνητές ή μελετητές-ελεύθεροι επαγγελματίες στο αντικείμενο της Βιολογίας των φυτικών οργανισμών (Βοτανική, Γεωπονική, Φαρμακευτικά Φυτά), της Βιολογίας των ζωικών οργανισμών (Ζωολογία, Ιχθυολογία, Θαλάσσια Βιολογία, Κτηνιατρική), της Βιολογίας του Περιβάλλοντος-Οικοσυστημάτων (Οικολογία, Οικοτοξικολογία, Διαχείριση Οικοσυστημάτων, Βιοποικιλότητα, Βιολογία Πληθυσμών, Κοινωνιοβιολογία), της Βιολογίας-Βιοχημείας των τροφίμων (μπορούν να ιδρύουν εργαστήρια ανάλυσης τροφίμων ΦΕΚ32/11-2-2014, Νόμος υπ’ αριθ. 4235) και στη διατροφολογία (θρέψη και μεταβολισμός φυτικών οργανισμών- ζωικών οργανισμών-ανθρώπου).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βιολόγος** |


|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **βιολόγος**  |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85014202
* GND: 4131826-2
* BNF: cb11976154z (data)
* NKC: ph138903

 |

 |
Ο **Άντριου Μαρκ Κουόμο** (αγγλ. *Andrew Mark Cuomo*, 6 Δεκεμβρίου 1957), είναι Αμερικανός πολιτικός, δικηγόρος και συγγραφέας, που υπηρέτησε ως 56ος Κυβερνήτης της πολιτείας της Νέας Υόρκης από το 2011 έως το 2021. Είναι μέλος του Δημοκρατικού Κόμματος. 

Από το 2020, διατελεί ως Πρόεδρος της Εθνικής Ένωσης Κυβερνητών των ΗΠΑ. 

Προηγουμένως, υπηρέτησε ως 64ος Γενικός Εισαγγελέας της Νέας Υόρκης (2007-2010), ως 11ος Υπουργός Αστικής και Οικιστικής Ανάπτυξης των ΗΠΑ (1997-2001), καθώς και ως Υφυπουργός Αστικής και Οικιστικής Ανάπυξης αρμόδιος για τον Κοινοτικό Σχεδιασμό και την Ανάπτυξη (1993-1997). 

Στις 10 Αυγούστου 2021, ανακοίνωσε την παραίτησή του από το αξίωμα του Κυβερνήτη της Νέας Υόρκης, λόγω σκανδάλων σεξουαλικής παρενόχλησης.

Βιογραφία
---------

Γεννήθηκε στις 6 Δεκεμβρίου του 1957 στη Νέα Υόρκη και είναι γιος του Μάριο Κουόμο, πρώην κυβερνήτη της πολιτείας της Νέας Υόρκης. Συμμετείχε στην προεκλογική καμπάνια του πατέρα του και το 1997 έγινε υπουργός στέγασης και αστικής ανάπτυξης στην κυβέρνηση Μπιλ Κλίντον, θέση στην οποία παρέμεινε μέχρι το 2001. Τον επόμενο χρόνο διεκδίκησε το αξίωμα του κυβερνήτη της Νέας Υόρκης χωρίς όμως επιτυχία. Το 2006 εξελέγη γενικός εισαγγελέας της Νέας Υόρκης.

Το 2008 είχε εκδηλώσει το ενδιαφέρον του για την χηρεύουσα θέση του γερουσιαστού της Νέας Υόρκης, από την οποία είχε αναγκαστεί να παραιτηθεί η Χίλαρι Κλίντον λόγω του διορισμού της στην θέση του υπουργού εξωτερικών των ΗΠΑ. Για την ίδια θέση ενδιαφερόταν και η Καρολίνα Μπουβιέ Κένεντι, κόρη του δολοφονηθέντος προέδρου των ΗΠΑ Τζον Φιτζέραλντ Κένεντι, η οποία τυγχάνει να είναι και πρώτη ξαδέρφη της Μέρις Κέρι Κένεντι, κόρης του Ρόμπερτ Κένεντι και πρώην συζύγου του Κουόμο. Η Μέρι Κέρι Κένεντι υποστήριξε ανοιχτά την ξαδερφή της, γεγονός που δικαιολογείται αφού ο Κουόμο φέρεται να είχε δώσει πληροφορίες στα ΜΜΕ για την εξωσυζυγική της σχέση. Τελικώς δεν επελέγη κανένας από τους δύο. Στις εκλογές του 2010, εξελέγη κυβερνήτης της πολιτείας της Νέας Υόρκης.

Ήταν παντρεμένος με την Κέρι Κένεντι αλλά πήραν διαζύγιο το 2003. Έχουν αποκτήσει μαζί τρία παιδιά.

Πηγές
-----

1. 1 2 3 4 5  Βιογραφικό Κουόμο Αρχειοθετήθηκε 2010-10-25 στο Wayback Machine. από την ιστοσελίδα whorunsgov.com
2. 1 2  Διορισμός γερουσιαστή, άρθρο της εφημερίδας "Τα Νέα"

  


|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άντριου Κουόμο** |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 78388165
* LCCN: no97069149
* ISNI: 0000 0001 2140 7254
* GND: 1076498868
* ULAN: 500254702

 |

 |
Ο **Άγιος Λουκάς ο Στυλίτης** έζησε στην Κωνσταντινούπολη τον 10ο αιώνα. Υπηρέτησε ως στρατιώτης κατά τη διάρκεια της βασιλείας του Αυτοκράτορα Κωνσταντίνου Πορφυρογέννητου. Κατά τη διάρκεια μάχης ενάντια στους Βούλγαρους στην οποία συμμετείχε [*ασαφές*], ο Λουκάς έγινε μάρτυρας του θανάτου πολλών χιλιάδων ανθρώπων, αλλά επέζησε. Πίστεψε ότι ο Θεός είχε προστατέψει τη ζωή του και από αυτή την εμπειρία αποφάσισε να αναλάβει την ασκητική και διαλογιστική ζωή ενός στυλίτη. Για 45 χρόνια ο Λουκάς ζούσε στην κορυφή ενός πυλώνα κοντά στην πόλη της Χαλκηδόνας, αναζητώντας την αγιότητα στον Χριστό.

Θεωρείται ότι πέθανε γύρω στο 970. Ο Άγιος Λουκάς ο Στυλίτης γιορτάζει στις 11 Δεκεμβρίου στην Ορθόδοξη Εκκλησία και στις Ανατολικές Καθολικές Εκκλησίες.

Παραπομπές
----------

1. 1 2  (πολλαπλές γλώσσες) *Virtual International Authority File*. OCLC. Dublin. 281343217. Ανακτήθηκε στις 25  Μαΐου 2018.
Ο **Άαρον Μάιλς**, γεννημένος στις 13 Απριλίου 1983 στο Πόρτλαντ του Όρεγκον, είναι Αμερικανός καλαθοσφαιριστής ο οποίος αγωνίζεται στη θέση του πόιντ γκαρντ.

Βιογραφία
---------

Ο Μάιλς ξεκίνησε την καριέρα του από το λύκειο του Τζέφερσον στο Πόρτλαντ και φοίτησε στο πανεπιστήμιο του Κάνσας, φορώντας τη φανέλα των Jayhawks από το 2001 ως το 2005. Με την πανεπιστημιακή ομάδα έφθασε σε δύο συνεχόμενα φάιναλ-φορ του NCAA το 2002 και το 2003, χάνοντας στον τελικό τη δεύτερη χρονιά από το πανεπιστήμιο του Σίρακιους με 81-78. Με τους Jayhawks αγωνίστηκε συνολικά σε 138 αγώνες, πετυχαίνοντας 1.183 πόντους.

Τον Σεπτέμβριο του 2005, ο Μάιλς υπέγραψε στους Γκόλντεν Στέιτ Ουόριορς, αλλά αφέθηκε ελεύθερος τον Ιανουάριο του 2006, αφού αγωνίστηκε σε 19 παιχνίδια σκοράροντας 118 πόντους. Στη συνέχεια, μεταγράφηκε στους Φορτ Γουόρθ Φλάιερς από την NBA D-League μέχρι το τέλος της σεζόν, πριν μετακομίσει στη Γαλλία και την Ορτέζ για το 2006-07.

Την επόμενη χρονιά, φόρεσε τη φανέλα της Σεβίλλης για το ισπανικό πρωτάθλημα και συνέχισε το 2008-09 με την ομάδα του Πανιωνίου, κατακτώντας την έκτη θέση του ελληνιού πρωταθλήματος.

Το καλοκαίρι του 2009, υπέγραψε στον Άρη, με τον οποίο αγωνίστηκε σε 26 παιχνίδια της κανονικής περιόδου, με 7,2 πόντους ανά αγώνα. Με τη φανέλα των "κίτρινων", έφθασε ως την προημιτελική φάση του ULEB Cup, όπου αποκλείστηκε από τη Βαλένθια.

Την επόμενη χρονιά, αγωνίστηκε στην NBA D-League με την ομάδα των Ρίνο Μπίγκχορνς, πριν μεταγραφεί στη ρωσική Κράσνιε Κρίλια, όπου παρέμεινε για τρία χρόνια, μέχρι το 2014. Τη σεζόν 2014-15, μεταγράφηκε στη Λοκομοτίβ Κουμπάν κατακτώντας την τρίτη θέση της VTB Λίγκα.

Παραπομπές
----------

1. ↑  Syracuse vs. Kansas Box Score, April 7, 2003
2. ↑  Warriors officially announce Miles signing
3. ↑  Warriors Waive Guard Aaron Miles
4. ↑  Aaron Miles - Pau-Orthez – Joueurs - Pro A – LNB.fr
5. ↑  El Cajasol espera que Aaron Miles consiga un pasaporte europeo
6. ↑  Valencia - Aris (Basketball, Eurocup 2009/2010) - Sport Stats
7. ↑  «Bighorns Waive Aaron Miles». Αρχειοθετήθηκε από το πρωτότυπο στις 9 Μαρτίου 2016. Ανακτήθηκε στις 6 Νοεμβρίου 2015.
8. ↑  Aaron Miles leaves Krasnye Krylya Samara - Sportando
9. ↑  «Aaron Miles is Lokomotiv's new player». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 6 Νοεμβρίου 2015.

Πηγές
-----

* Aaron Miles NBA Stats | Basketball-Reference.com
* Aaron Miles Basketball Player Profile
* MILES, AARON - Welcome to EUROLEAGUE BASKETBALL
Ο **Άγγελος Φραντζής** (Αθήνα, 1970) είναι Έλληνας σκηνοθέτης.

Βιογραφία
---------

Γεννήθηκε το 1970 στην Αθήνα και σπούδασε σκηνοθεσία στο Ανώτατο Ινστιτούτο Τεχνών των Βρυξελλών. To 1990 σκηνοθέτησε την πρώτη μικρού μήκους ταινία του, την *Μικρές ιστορίες γι' ανθρώπους και πορτοκάλια*. Ακολούθησαν άλλες τρεις ταινίες μικρού μήκους, οι *Who's afraid of the big bad wolf?* (1992), *Δεκαεννιά* (1995) και *Τρύπιος κόσμος* (1997). Το σκηνοθετικό του ντεμπούτο σε ταινία μεγάλου μήκους ήταν η *Polaroid*, το 2000. Οι επόμενες ταινίες του ήταν οι *Το Όνειρο του Σκύλου* (2005), *Μέσα στο Δάσος* (2010) και *Σύμπτωμα* (2015).

Το 2018 ολοκληρώθηκε η ταινία του *Ακίνητο Ποτάμι*, η οποία διαδραματίζεται στη Σιβηρία. Για τη δουλειά του στη ταινία ο Άγγελος Φραντζής έλαβε το βραβείο σκηνοθεσίας στα Βραβεία Ελληνικής Ακαδημίας Κινηματογράφου το 2019. Λίγους μήνες μετά την πρεμιέρα του Ακίνητου Ποταμιού, ο Άγγελος Φραντζής σκηνοθέτησε την επόμενη ταινία του, την Ευτυχία, η οποία είναι βασισμένη στη ζωή της Ευτυχίας Παπαγιαννοπούλου.

Επίσης έχει σκηνοθετήσει διαφημιστικά και έχει συγγράψει άρθρα και βιβλία για τον κινηματογράφο.

Φιλμογραφία
-----------

* *Ευτυχία* (2019)
* *Ακίνητο Ποτάμι* (2018)
* *Σύμπτωμα* (2015)
* *Μέσα στο Δάσος* (2010)
* *Το όνειρο του σκύλου* (2005)
* *Polaroid* (2000)

Παραπομπές
----------

1. 1 2 3  Αγγελος Φραντζής Αρχειοθετήθηκε 2019-12-31 στο Wayback Machine. Costas Lambropoulos Productions. Ανακτήθηκε στις 31 Δεκεμβρίου 2019
2. ↑  Αποτελέσματα Αρχειοθετήθηκε 2019-05-04 στο Wayback Machine. Ελληνική Ακαδημία Κινηματογράφου. Ανακτήθηκε στις 31 Δεκεμβρίου 2019

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **BiblioNet**: **66451**

 |

 |
**O Μπράιαν Ντάγκλας Γουίλσον** γεννήθηκε στις 20 Ιουνίου 1942, είναι Αμερικανός μουσικός, τραγουδοποιός, τραγουδιστής και δημιουργός των Beach Boys (band). Αφού υπέγραψε συμβόλαιο με την Capitol Records το 1962, ο Γουίλσον έγραψε και συμμετείχε στην συγγραφή πάνω από 20 τραγουδιών που έφτασαν το τοπ 40 για το συγκρότημα. Εκτός από τις ανορθόδοξες προσεγγίσεις στην σύνθεση της μουσικής ποπ, ο Ουίλσον είναι γνωστός για τη μακροχρόνια μάχη του με τη ψυχική ασθένεια. Συχνά αναφέρεται ως ιδιοφυΐα και θεωρείται από πολλούς ως ένας από τους πιο πρωτοποριακούς και σημαντικότερους τραγουδοποιούς για τα τέλη του 20ού αιώνα.

Οι Beach Boys δημιουργήθηκαν από τον Γουίλσον, μαζί με τους αδερφούς του Καρλ και Ντένις, τον ανιψιό τους Μάικ Λοβ, και τον φίλο τους Αλ Τζαρντίν. Ο Μπράιαν, ο οποίος ανετράφη επηρεασμένος από συγκροτήματα τζαζ, ροκ εντ ρολ της δεκαετίας του 1950. Αρχικά ο Μπράιαν ήταν τραγουδοποιός, παραγωγός, μπασίστας, παίκτης των πλήκτρων για το συγκρότημα και ντε φάκτο επικεφαλής τους.

Το 1964, υπέστη μια νευρική κατάρρευση και σταμάτησε να περιοδεύει με την ομάδα του, γεγονός που οδήγησε σε πιο προσωπική δουλειά όπως οι Pet Sounds. Ο Ουίλσον ήταν ο πρώτος καλλιτέχνης ποπ που πιστώνεται για τη συγγραφή, την οργάνωση, την παραγωγή και την εκτέλεση του δικού του υλικού. Θεωρείται σημαντικός πρωτοπόρος στον τομέα της μουσικής παραγωγής, ο κύριος δημιουργός της California Sound, ένας από τους πρώτους παραγωγούς μουσικής και ο πρώτος παραγωγός βράχων για να χρησιμοποιήσει το στούντιο ως δικό του όργανο. Ο ασυνήθιστος δημιουργικός έλεγχος που του έδωσε το Capitolπάνω στα δικά του αρχεία έθεσε αποτελεσματικά ένα προηγούμενο που επέτρεψε σε άλλες μπάντες και καλλιτέχνες να δρουν ως δικοί τους παραγωγοί ή συμπαραγωγοί. Η επιτυχία του Wilson οδήγησε επίσης στον πολλαπλασιασμό των ομοϊδεάτων παραγωγών της Καλιφόρνιας που βοήθησαν να αντικαταστήσουν τη Νέα Υόρκη ως κέντρο λαϊκών δίσκων.

Παραπομπές
----------
Το βαθύ πεδίο του Χαμπλ
Το **βαθύ πεδίο του Χαμπλ** (αγγλ.: **Hubble Deep Field**, **HDF**) αποτελεί εικόνα μίας μικρής περιοχής στον αστερισμό της Μεγάλης Άρκτου, κατασκευασμένη από μια σειρά παρατηρήσεων του διαστημικού τηλεσκοπίου Χαμπλ. Καλύπτει έκταση περίπου 2,6 λεπτών του τόξου (αρκτόλεπτα) σε μια πλευρά, περίπου ένα 24ο-εκατομμυριοστό ολόκληρου του ουρανού, το οποίο είναι ισοδύναμο σε γωνιακό μέγεθος με μια μπάλα του τένις σε απόσταση 100 μέτρων. Η εικόνα συναρμολογήθηκε από 342 ξεχωριστές εκθέσεις που ελήφθησαν με το Ευρύ Πεδίο του Διαστημικού Τηλεσκοπίου και την Πλανητική Κάμερα 2 κατά τη διάρκεια δέκα συνεχόμενων ημερών μεταξύ 18 και 28 Δεκεμβρίου, το 1995.

Το πεδίο είναι τόσο μικρό που μόνο λίγα αστέρια στο προσκήνιο βρίσκονται μέσα στην Γαλακτική Οδό (στον Γαλαξία μας). Έτσι, σχεδόν όλα τα 3.000 αντικείμενα της εικόνας είναι άλλοι γαλαξίες, μερικοί από τους οποίους είναι από τους νεότερους και μακρινότερους. Αποκαλύπτοντας τόσο μεγάλους αριθμούς πολύ νεαρών γαλαξιών, το HDF έχει γίνει ορόσημο στη μελέτη του πρώιμου σύμπαντος.

Παραπομπές
----------

1. ↑  Clark, Stuart (2011). *The Big Questions The Universe*. Hachette UK. σελ. 69. ISBN 978-1-84916-609-6.
2. ↑  Ferguson et al. (1999), p.84
3. ↑  «Hubble's Deepest View of the Universe Unveils Bewildering Galaxies across Billions of Years». NASA. 1995. Ανακτήθηκε στις 12 Ιανουαρίου 2009.
Συντεταγμένες: 43°15′25.99″N 17°53′11.00″E﻿ / ﻿43.2572194°N 17.8863889°E﻿ / 43.2572194; 17.8863889

Η **Μπούνα** είναι μικρός ποταμός της Βοσνίας και Ερζεγοβίνης. Μήκους 9 χμ. είναι αριστερός παραπόταμος της Νέρετβα.

Διαδρομή
--------

Η Μπούνα έχει τις πηγές της εντός καρστικών εδαφών ευρισκόμενων πλησίον του χωριού του Μπλάγκαϊ, σε απόσταση, περίπου, 15 χμ. νοτιοανατολικά του Μόσταρ. Η συγκεκριμένη τοποθεσία είναι γνωστή ως *Βρέλο Μπούνε*. Ο ποταμός εκβάλει εντός του Νέρετβα πλησίον του χωριού της Μπούνα.

Η πηγή της Μπούνα.

Προστασία και μνημείο κληρονομιάς
---------------------------------

Η τοποθεσία της πηγής είναι καταγεγραμμένη εντός του καταλόγου των προστατευόμενων φυσικών περιοχών της Βοσνίας και Ερζεγοβίνης.

Σε άμεση απόσταση της πηγής ευρίσκεται ένας παλαιός τεκές, αναφορά στον οποίον γίνεται, ήδη, από τον Οθωμανό περιηγητή Εβλιγιά Τσελεμπί το 1664. Το συγκεκριμένο αρχιτεκτονικό συγκρότημα, γνωστό ως ο τεκές του Μπλάγκαϊ, είναι καταγεγραμμένο εντός του καταλόγου των εθνικών μνημείων της Βοσνίας και Ερζεγοβίνης.

Η πηγή της Μπούνα με τον τεκέ του Μπλάγκαϊ.
Ένα σύμπλεγμα μύλων επί του ποταμού αποτελεί, επίσης, τμήμα του «φυσικού και αρχιτεκτονικού συνόλου του Μπλάγκαϊ», το οποίο έχει προταθεί από την χώρα ως υποψήφιο προς καταγραφή εντός του καταλόγου της μνημείων παγκόσμιας κληρονομιάς της UNESCO.

Άποψη μύλου επί της Μπούνα.

Δείτε επίσης
------------

* Κατάλογος ποταμών της Βοσνίας και Ερζεγοβίνης
* Μπλάγκαϊ

Παραπομπές
----------

1. ↑  Πρότυπο:Ba Amir Variščić (27 Σεπτεμβρίου 2012). «Zaštita prirode - Međunarodni standardi i stanje u BiH» (PDF).. Udruženje za zaštitu okoline Zeleni. σελ. 34. Αρχειοθετήθηκε από το πρωτότυπο (pdf) στις 1 Δεκεμβρίου 2017. Ανακτήθηκε στις 26 Απριλίου 2015.  Εξωτερικός σύνδεσμος στο `|website=` (βοήθεια).
2. ↑  (Αγγλικά) «Tekke in Blagaj on the Buna».. Αρχειοθετήθηκε από το πρωτότυπο στις 30 Οκτωβρίου 2014. Ανακτήθηκε στις 26 Απριλίου 2015.  Εξωτερικός σύνδεσμος στο `|website=` (βοήθεια).
3. ↑  (Αγγλικά) «The natural and architectural ensemble of Blagaj».. UNESCO. Ανακτήθηκε στις 26 Απριλίου 2015.  Εξωτερικός σύνδεσμος στο `|website=` (βοήθεια).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπούνα (Νέρετβα)** |

* (Βοσνιακά) Ιστοσελίδα του Μπλάγκαϊ

  


|  |  |
| --- | --- |
| 

|  |
| --- |
| * Πύλη:Βοσνία και Ερζεγοβίνη
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 1144898427650290017

 |

 |
Το **Μπούτζι-Μάγι** (*Mbuji-Mayi*), γνωστό παλαιότερα με την ονομασία **Μπακουάνγκα** (*Bakwanga*) είναι μεγάλη πόλη της Λαϊκής Δημοκρατίας του Κονγκό, στο νοτιο-κεντρικό μέρος της μεγάλης αυτής αφρικανικής χώρας. Παρά το ότι ο πληθυσμός της δεν είναι γνωστός με κάποια ακρίβεια, με εκτιμήσεις από 1,48 εκατομμύριο κατοίκους το έτος 2010 μέχρι 3,5 εκατομμύρια, όπως εκτιμήθηκε από τον ΟΗΕ το 2008, είναι μάλλον η δεύτερη μεγαλύτερη πόλη της χώρας μετά την πρωτεύουσα Κινσάσα. Το ίδιο το Μπούτζι-Μάγι είναι πρωτεύουσα της Επαρχίας Ανατολικού Κασάι.

Το Μπούτζι-Μάγι είναι κτισμένο στις όχθες του ομώνυμου ποταμού Μπούτζι-Μάγι, σε υψόμετρο 549 μέτρα πάνω από την επιφάνεια της θάλασσας. Βρίσκεται σε μια περιοχή κατοικούμενη από τη φυλή Λούμπα. Η ονομασία «μπούτζι-μάγι» προέρχεται από την τοπική γλώσσα λούμπα-κασάι και σημαίνει «νερό των κατσικιών» (ως τοπωνύμιο θα μπορούσε να αποδοθεί χαλαρά ως «Γιδονέρι»), προερχόμενη από τον μεγάλο αριθμό των κατσικιών στην περιοχή. Παρά τον μεγάλο πληθυσμό της, η πόλη παραμένει απομακρυσμένη και απομονωμένη, με ανεπαρκείς συνδέσεις με τις γειτονικές επαρχίες, με την Κινσάσα και με το Λουμπουμπάσι. Πάντως διαθέτει αεροδρόμιο. Υπάρχει επίσης πανεπιστήμιο, στο οποίο η διδασκαλία γίνεται στη γαλλική γλώσσα.

Παραπομπές
----------

1. ↑  «CIA The World Factbook». CIA. Ανακτήθηκε στις 30 Μαΐου 2011.
2. ↑  UN Integrated Regional Information Networks (25 Φεβρουαρίου 2008), «Congo-Kinshasa; Neglect, Deaths in Prison Condemned», *Africa News*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 129122683
* LCCN: n88652861
* GND: 5192213-7

 |

 |
Συντεταγμένες: 46°14′47.44″N 10°24′39.96″E﻿ / ﻿46.2465111°N 10.4111000°E﻿ / 46.2465111; 10.4111000

Ο ναός εξ'αποστάσεως
Η ναός του Αγίου Κλήμη βρίσκεται στην περιοχή της κοινότητας Vezza d'Oglio στην κοιλάδα Camonica, και είναι αφιερωμένος στον Πάπα Κλήμη τον Α΄.

Η πρόσβαση γίνεται από μουλαρόδρομο που περνάει απ'το κέντρο της κοινότητας, ο οποίος καταλήγει σε πλάτωμα με θέα σε μια απ'τις μεγαλύτερες κοιλάδες των κεντρικών Άλπεων.

Απ'το χτισμένο κατά τον 11ο αιώνα αρχικό μεσαιωνικό κτίριο απομένει μόνο το καμπαναριό με τα αψιδωτά παράθυρα, ενώ ο κυρίως ναός έχει αναδομηθεί περί τον 16ο αιώνα.

Πιστεύεται πως στο παρελθόν λειτουργούσε εκκλησιαστικός ξενώνας για τους ταξιδιώτες που χρησιμοποιούσαν την τοτε ορεινή οδό, προτού κατασκευαστεί η νεότερη οδός στη βάση της κοιλάδας.

Κατά τον ιερέα Γρηγόριο Μπρουνέλλη, ο ναός του Αγίου Κλήμη ήταν ο ενοριακός ναός της κοινότητας στο παρελθόν, κάτι που όμως δε βρίσκει σύμφωνους τους σύγχρονους ιστορικούς.

Το 1580 ο καρδινάλιος Κάρολος Μπορομέο παρήγγειλε πλήρη αποκατάσταση του ναού. Η αποπεράτωση αυτής συνέβη το 1585, όπως μαρτυρά η επιγραφή στο επιστύλιο της κεντρικής θύρας.

Αναφορές
--------

* 
* 
* 
* Barbarisi, Gaetano· Tagliabue, Gianluigi (1993). *L'armonia della materia - un percorso dentro l'architettura religiosa della Valcamonica fra decimo e tredicesimo secolo* (στα Ιταλικά). Darfo Boario Terme: Società Editrice Vallecamonica. σελ. 136.


1. ↑  Ανακτήθηκε στις 7  Μαρτίου 2021.
Συντεταγμένες: 37°48′44″N 26°44′26″E﻿ / ﻿37.81222°N 26.74056°E﻿ / 37.81222; 26.74056

Ο **Άγιος Νικόλαος** είναι οικισμός της Σάμου. Διοικητικά υπάγεται στην τοπική κοινότητα Κοντακαίικων, της δημοτικής ενότητας (τέως δήμου) Καρλοβασίων, του δήμου Δυτικής Σάμου, της περιφερειακής ενότητας (τέως νομού) Σάμου, στην περιφέρεια Βορείου Αιγαίου, σύμφωνα με το πρόγραμμα *Καλλικράτης* και των μεταβολών μετά από αυτό το πρόγραμμα.. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Σάμου του νομού Σάμου, στο γεωγραφικό διαμέρισμα Νήσων Αιγαίου Πελάγους.

Γεωγραφία
---------

Ο Άγιος Νικόλαος είναι παράλιος οικισμός στο ακρωτήρι Κοντάκι της Β. Σάμου, ανατολικά του Καρλοβασίου. Βρίσκεται πάνω στην επαρχιακή οδό Σάμου-Καρλοβασίου (Ε 62) ακριβώς βορειοδυτικά των Κοντακαίικων, σε μέσο σταθμικό υψόμετρο 10. Απέχει 28 χλμ. περίπου Δ.ΒΔ. της πόλης της Σάμου.

Πληθυσμός
---------

Μόνιμος | Έτος | Πληθυσμός |
| --- | --- |
| 1991 | 49 |
| 2001 | 34 |
| 2011 | 26 |

Πραγματικός (de facto) | Έτος | Πληθυσμός |
| --- | --- |
| 1981 | 25 |
| 1991 | 56 |
| 2001 | 33 |
| 2011 | 25 |

Διοικητικές μεταβολές μέχρι τον «Καλλικράτη»
--------------------------------------------

Ο οικισμός είχε αναγνωριστεί και προσαρτηθεί στην κοινότητα Κοντακαίικων, ήδη από το 1920, αλλά καταργήθηκε το 1940. Το 1981 επαναναγνωρίστηκε πάλι στην κοινότητα Κοντακαίικων. Με το ΦΕΚ 244Α - 04/12/1997 αποσπάστηκε από την κοινότητα Κοντακαίικων και προσαρτήθηκε στον δήμο Καρλοβασίων. Με το ΦΕΚ 87Α - 07/06/2010, ο οικισμός αποσπάστηκε από τον δήμο Καρλοβασίων και προσαρτήθηκε στον δήμο Σάμου. Με το ΦΕΚ 43Α - 079/03/2019, αποσπάστηκε από τον δήμο Σάμου και προσαρτήθηκε στον δήμο Δυτικής Σάμου.

Αξιοθέατα
---------

* Η παραλία «Πιάκη» του οικισμού.

Παραπομπές
----------

1. ↑  (Ελληνικά) *Βάση δεδομένων της Ελληνικής Στατιστικής Αρχής*.
2. 1 2
3. 1 2
4. 1 2 3  Δομή 1:242
5. 1 2 3  ΠΛΜ 1:571
6. ↑  «Διακοπές», σ. 88
7. 1 2  Χάρτες «ROAD»
8. ↑
9. ↑
10. ↑

Πηγές
-----

* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002-4
* Περιοδικό «Διακοπές», εκδ. Δ.Ο.Λ. 2010
* Χάρτες «ROAD» (Σάμος 1:50.000)
* eetaa.gr

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Δυτικής Σάμου |
| --- |
|  |
| Δημοτική Ενότητα Καρλοβασίων | 
* Άγιοι Θεόδωροι
* Άγιος Δημήτριος
* Άγιος Ηλίας
* Άγιος Νικόλαος
* Άγιος Παντελεήμων
* Βρύσες
* Δρακαίοι
* Όρμος Αγίου Ισιδώρου
* Κοσμαδαίοι
* Καστανιά
* Κονταίικα
* Κοντακαίικα
* Λέκα
* Μονή Προφήτη Ηλία
* Νέο Καρλόβασι
* Νικολούδες
* Πλάτανος
* Ποτάμι
* Σακκουλαίικα
* Σουρήδες
* Υδρούσσα
* Χατζησταμούληδες\*
 |
|  |
| Δημοτική Ενότητα Μαραθοκάμπου | 
* Αγία Κυριακή
* Βελανιδιά Κουμαίικων
* Βελανιδιά Μαραθοκάμπου
* Ισώματα
* Καλλιθέα
* Κάμπος Μαραθοκάμπου
* Κάμπος Σκουραίικων
* Κουμαίικα
* Λιμνιώνας
* Μαραθόκαμπος
* Νεοχώρι
* Όρμος Μαραθοκάμπου
* Όρμος Κουμαίικων
* Παλαιοχώρι
* Πέρρη
* Πεύκος
* Σεβασταίικα\*
* Σκουραίικα
 |
|  |
| 
* Έδρα: Νέο Καρλόβασι
* \* (Οικισμοί με μη μόνιμο πληθυσμό)
 |

 |
Ο **Βολοντιμίρ Παντελεϊμόνοβιτς Μπαχαζί** (ουκρανικά : Володимир Пантелеймонович Багазiй) (1902, Ryabovka, Κυβερνείο του Ποδολίου — 21 Φεβρουαρίου 1942, Κιέβο), ήταν Ουκρανός εθνικιστής και επικεφαλής της διοίκησης της πόλης του Κιέβου υπό γερμανική κατοχή από τον Οκτώβριο του 1941 έως τον Ιανουάριο του 1942.

Ήταν επαγγελματίας παιδαγωγός και δίδαξε σε εβραϊκό σχολείο, αργότερα φοίτησε και ήταν μεταπτυχιακός φοιτητής στο παιδαγωγικό ινστιτούτο του Κιέβου. Τον Σεπτέμβριο του 1941, όταν οι Γερμανοί κατέλαβαν το Κίεβο, ο Μπαχαζί διορίστηκε του Κιέβου από την εθνικιστική Ουκρανική οργάνωση που αποσκοπούσε στην δημιουργία ανεξάρτητης Ουκρανίας με τη βοήθεια των Ναζί. Κατηγορήθηκε ότι ήταν παρόν στην εκτέλεση των εβραίων του Κιέβου στο Μπαμπι Γιάρ το οποίο αποδείχτηκε αναληθή.

Ως δήμαρχος του Κιέβου, ο Μπαχαζί ήρθε σε σύγκρουση με τον γερμανό διοικητή της πόλης, Έριχ Κοχ, και το διατυμπάνισε ενώπιον των δημοσιογράφων. Ένας Γερμανός αξιωματικός ικέτευσε τους δημοσιογράφους να μην διαδώσουν αυτή την παρατήρηση από φόβο μήπως εξοργιστούν οι ναζιστικές αρχές. Τον Ιανουάριο του 1942 συνελήφθη και κατηγορήθηκε για διάφορα εγκλήματα, μεταξύ των οποίων: απειλή του φιλορώσου επισκόπου του Κιέβου, κλοπή γερμανικής περιουσίας για να βοηθηθεί η ουκρανική εθνικιστική υπόθεση.

Πολύ σύντομα εκτελέστηκε στο Μπάμπι Γιαρ μαζί με άλλους Ουκρανούς εθνικιστές, αν και η σύζυγός του δεν γνώριζε τον θάνατό του και συνέχισε να του φέρνει δέματα στη φυλακή του Κιέβου μέχρι το καλοκαίρι του 1942.

Παραπομπές
----------

* John Armstrong (1963). *Ukrainian Nationalism*. New York: Columbia University Press, pp. 114–116.
* Київська влада під німецькою окупацією — in Ukrainian.
* О. Кучерук. Чин Володимира Багазія (ч. 1)[*νεκρός σύνδεσμος*]
* О. Кучерук. Чин Володимира Багазія (ч. 2)[*νεκρός σύνδεσμος*]
* О. Кучерук. Чин Володимира Багазія (ч. 3)[*νεκρός σύνδεσμος*]

1. ↑  Государственный архив СБУ, ф. 5, дело. 43 555, лист 49, cited by:
2. ↑  John Armstrong (1963). *Ukrainian Nationalism*. New York: Columbia University Press, pp. 114-116.

|  |  |
| --- | --- |
| 

|  |
| --- |
| * Πύλη:Ουκρανία
* Πύλη:Βιογραφίες
 |

 |
Ο **Άγιος Θεόδωρος ο Γαβράς** έζησε τον 11ο αιώνα και καταγόταν από την Άρτα της Χαλδίας. Υπήρξε Βυζαντινός στρατηγός και ημιανεξάρτητος ηγεμόνας της Χαλδίας ως Θεόδωρος Α΄. Ως ηγεμόνας ήρθε σε διαπραγματεύσεις με τον αυτοκράτορα Αλέξιο Α΄ Κομνηνό γύρω στο 1091.

Υπηρέτησε στον βυζαντινό στρατό κι είχε τα αξιώματα του ύπατου, πατρικίου, σεβαστού και τοποτηρητή του θέματος Κολωνείας αλλά και διοικητής του θέματος της Χαλδίας. Παντρεύτηκε με την επωνομαζόμενη *Αλανή* ξαδέλφη της γυναίκας του Ισαάκιου Κονηνού. Μετά την Μάχη του Ματζικέρτ αντιμετώπισε πολλές επιθέσεις των Τούρκων με επιτυχία ανακτώντας εδάφη και πόλεις από αυτούς. Το 1098 πιάστηκε αιχμάλωτος και πέθανε μετά από βασανιστήρια μη δεχόμενος να αλλαξοπιστήσει. Κατά μία εκδοχή θεωρείτε ο γενάρχης της οικογένειας Αγιοθεοδωριτών ή πιθανότατα προς τιμή του πήρε η οικογένεια αυτό το επώνυμο λόγω και κοινής καταγωγής.

Η μνήμη του εορτάζεται στις 2 Οκτωβρίου.

Παραπομπές
----------

1. 1 2 3 4 5  Γεώργιος Α. Λεβενιώτης, *Η πολιτική κατάρρευση του Βυζαντίου στην ανατολή*, Θεσσαλονίκη 2007, σελίδες 266-267
2. ↑  Μαδαριάγα, Ελισάβετ (2001, Πανεπιστήμιο Κρήτης), Η οικογένεια των Αγιοθεοδωριτών και τα σχετικά με αυτούς κείμενα, σελ. 42

Πηγές
-----

* Εγκυκλοπαίδεια Δομή, έκδοση 2004, τόμος 12ος: σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»
Συντεταγμένες: 39°06′19″N 26°33′17″E﻿ / ﻿39.105146°N 26.554816°E﻿ / 39.105146; 26.554816

Πρόσοψη του Ναού
Φωτισμένος Ναός Αγίου Θεράποντα Μυτιλήνης
Ο **Ιερός Ναός Αγίου Θεράποντος** είναι εκκλησία στη Μυτιλήνη Λέσβου, η οποία είναι αφιερωμένη στον Άγιο Θεράποντα.

Την ανέγερση του ναού οραματίστηκε ο μητροπολίτης Μυτιλήνης Καλλίνικος, μετέπειτα Πατριάρχης Αλεξανδρείας. Με πρωτοβουλία του διενεργήθηκαν έρανοι για την οικοδόμηση του ναού, η οποία ξεκίνησε στις αρχές του 19ου αιώνα και ολοκληρώθηκε το 1935. Ο αρχιτέκτων που ανέλαβε το έργο ήταν ο Μυτιληνιός Αργύριος Αδαλής, μαθητής του Έρνστ Τσίλλερ. Η λειτουργία του άρχισε (έστω και ημιτελής) το 1900.

Ο ναός είναι βυζαντινού ρυθμού· ωστόσο, το μνημείο αποτελεί έναν συνδυασμό από σύγχρονες αρχιτεκτονικές τάσεις που επικράτησαν στη Δυτική Ευρώπη (Μπαρόκ, Ροκοκό, Νεοκλασικισμός). Γοτθικά στοιχεία είναι εμφανή στο ναό τα οποία συμβάλλουν στην επιβλητικότητα του και του δίνουν ένα ξεχωριστό στυλ μοναδικό στην Ελλάδα.

Πηγές
-----

* Αρχειοθετήθηκε 2014-08-11 στο Wayback Machine.

Παραπομπές
----------

1. ↑  «Υπουργείο Πολιτισμού και Αθλητισμού | Ναός Αγίου Θεράποντα Μυτιλήνης». *odysseus.culture.gr*. Αρχειοθετήθηκε από το πρωτότυπο στις 16 Μαΐου 2021. Ανακτήθηκε στις 11 Σεπτεμβρίου 2021.
Ο **Άγιος Ζήνων ο Ταχυδρόμος** καταγόταν από την Καισάρεια και ήταν γιος πλούσιας οικογένειας. Κατά την περίοδο βασιλείας του αυτοκράτορα Ουάλη (364 - 378 μ.Χ.) ανέλαβε το αξίωμα του στρατιωτικού ταχυδρόμου. Παρότι ο αυτοκράτορας ήταν υπέρ του Αρειανισμού διατήρησε την πίστη του ακέραιη. Όταν ο αυτοκράτορας Ουάλης πέθανε, εμπνευσμένος από τον βίο του Μέγα Βασιλείου, εγκατέλειψε τον κόσμο κι έγινε ερημίτης, ζώντας με αυστηρή άσκηση στο όρος Αντίοχος, κοντά στην Αντιόχεια. Απεβίωσε σε βαθιά γεράματα. Τιμάται στις 10 Φεβρουαρίου.

Προστάτης των ταχυδρόμων
------------------------

Ο Άγιος Ζήνων ανακυρήχθηκε προστάτης των ταχυδρόμων το 1968 με απόφαση της Γενικής Διεύθυνσης Ταχυδρομείων. Η ημέρα εορτής του καθιερώθηκε ως εορτή των ταχυδρομικών υπαλλήλων.

Απολυτίκιο
----------

> (Ήχος γ')
> 
> Θείου Πνεύματος, λαβὼν τὴν χάριν, δι’ ἀσκήσεως, ἀγίας Πάτερ, ζωῆς θείας ὑπεμφαίνεις τὰς χάριτας· καὶ τοῦ Σωτῆρος θεράπων γενόμενος, τῆς παρ’ αὐτοῦ ἠξιώθης λαμπρότητος. Ζήνων Ὅσιε, Χριστὸν τὸν Θεὸν ἱκέτευε, δωρήσασθαι ἡμῖν τὸ μέγα ἔλεος.
> 
>

Παραπομπές
----------

1. ↑  Σήμερα .gr, Σαν. «Άγιος Ζήνων ο Ταχυδρόμος». *Σαν Σήμερα .gr*. Ανακτήθηκε στις 9 Φεβρουαρίου 2022.
2. ↑  «Γιατί ο Άγιος Ζήνων θεωρείται προστάτης των ταχυδρόμων;». *Dogma*. 10 Φεβρουαρίου 2017. Ανακτήθηκε στις 9 Φεβρουαρίου 2022.
3. ↑  «Ο ΑΓΙΟΣ ΖΗΝΩΝ Ο ΠΡΟΣΤΑΤΗΣ ΤΩΝ ΤΑΧΥΔΡΟΜΙΚΩΝ :: ΠΟΣΤ». *www.postnet.gr*. Ανακτήθηκε στις 9 Φεβρουαρίου 2022.
4. ↑  «Ορθόδοξος Συναξαριστής :: Όσιος Ζήνων ο Ταχυδρόμος». *www.saint.gr*. Ανακτήθηκε στις 9 Φεβρουαρίου 2022.
Ο **Βίνσεντ Μέριτον** (Vincent Meriton, 1960-) είναι πολιτικός των Σεϋχελλών ο οποίος υπηρέτησε ως Αντιπρόεδρος των Σεϋχελλών από τις 28 Οκτωβρίου 2016 ως τις 27 Οκτωβρίου 2020. Διαδέχθηκε ως αντιπρόεδρος τον Ντάνι Φορ και ως πρόεδρος του Λαϊκού Κόμματος.    Διατέλεσε υπουργός Κοινοτικής Ανάπτυξης, Κοινωνικών Υποθέσεων και Αθλητισμού των Σεϋχελλών.

Πρώτα χρόνια
------------

Γεννήθηκε στις 28 Δεκεμβρίου 1960 στη Βικτόρια. Εκπαιδεύτηκε στη Μόσχα.Αποφοίτησε από τη Σχολή Κοινωνιολογίας του Κρατικού Πανεπιστημίου της Μόσχας. 

Είναι μέλος του κεντροαριστερού Λαϊκού Κόμματος (πρώην Προοδευτικό Μέτωπο των Σισέλ). Επίσης ανέλαβε γενικός διευθυντής και μέλος της Νομοθετικής Συνέλευσης της Δημοκρατίας των Σεϋχελλών. 

Το 2004, έγινε υπουργός Κοινωνικών Υποθέσεων και Απασχόλησης, έπειτα υπουργός Εργασίας και Κοινωνικής Πολιτικής της Δημοκρατίας των Σεϋχελλών, στη συνέχεια επικεφαλής των υπουργείων Υγείας και Κοινωνικών Υποθέσεων, του τμήματος Κοινοτικής Ανάπτυξης, Νεότητας και Αθλητισμού και το 2015 στο τμήμα Κοινωνικών Υποθέσεων, Κοινωνικής Ανάπτυξης και Αθλητισμού. 

Τον Ιούλιο του 2010 διορίστηκε υπουργός Προεδρίας και παράλληλα αρμόδιος για την Κοινοτική Ανάπτυξη, τα Κοινωνικά Ζητήματα και τον Αθλητισμό. 

Στις 28 Οκτωβρίου 2016 διορίστηκε Αντιπρόεδρος της Δημοκρατίας.

Παραπομπές
----------

1. ↑  «Vice-President Meriton, Designated Minister Mondon and Minister Larose Sworn in Office». *Government of Seychelles*. 28 Οκτωβρίου 2016.. Ανακτήθηκε στις 28 Οκτωβρίου 2016.
2. ↑  «Vincent Meriton becomes vice-president, Macsuzy Mondon designated minister». *Seychelles Nation*. 28 Οκτωβρίου 2016.. Ανακτήθηκε στις 28 Οκτωβρίου 2016.
3. ↑  "Κεντρική Επιτροπή του Λαϊκού Κόμματος" Αρχειοθετήθηκε 2018-07-08 στο Wayback Machine. , Ιστοσελίδα του Λαϊκού Κόμματος.
4. ↑  Hajira Amla (27 Νοεμβρίου 2014). «Seychelles will not turn a blind eye to human trafficking, says Minister for Social Affairs». *Seychelles News Agency*.. Ανακτήθηκε στις 27 Οκτωβρίου 2016.